Bulgara nacia televido

La bulgara nacia televido (bulgare Българска национална телевизия, transskribo: Balgarska nacionalna televizija, mallonge BNT, en cirilaj literoj БНТ) estas la publika, ŝtata televida korporacio de Bulgario. Ĝia centra oficejo situas en la bulgara ĉefurbo Sofio. Por radiofonio, ekzistas la bulgara nacia radio (BNR). Ekde la 1-a de januaro 1993, BNT estas membro de la Eŭropa Unio de Radio kaj Televido, tiel ke ĝi, nome de Bulgario, povas sendi kontribuantojn al la Eŭrovido-Kantokonkurso, la Junulara Eŭrovido-Kantokonkurso kaj la Eŭrovido-Dancokonkurso. Bulgaraj partoprenantoj en la Eŭrovido-Kantokonkurso estis unuafoje en 2005, en la Junulara Eŭrovido-Kantokonkurso unuafoje en 2007. En 2015 la Junulara Eŭrovido-Kantokonkurso okazis en Sofio. La korporacio produktas programojn por du televidaj kanaloj, kun regionaj studioj en: Blagoevgrad, Varna, Plovdiv kaj Ruse. Eksteraj ligiloj oficiala retejo